Martha Stewart

I Martha Helen Stewart (née Kostyra; míbait 3 ya ing Agosto 1941) métung yang Americanang negocianting tauté (retail businesswoman), talasúlat ampóng personalidad king television. Antimóng talatátag ning Martha Stewart Living Omnimedia, a tútútuk king pibalébalé ampó ing pámananggap karéng táwu kéti, migtagumpé ya karéng miáyaliwang negociu, manibat king pámagbulalag, broadcasting, pámamisaling productu ampóng e-commerce. Mékasúlat néng dakal a librung bestseller, mégí yang talabulalag ning magsin a Martha Stewart Living at mégí yang host da réng adwang programa king television: Ing Martha Stewart Living, a mípalagé manibat 1993 anggang 2004, ampó ing The Martha Stewart Show, a mípalagé manibat 2005 anggang 2012.